**รายงานการประชุมสภาองค์การบริหารส่วนตำบลหนองหลวง**

**สมัยวิสามัญ ที่ 1 ครั้งที่ 1 / 2561**

**วันที่ 9 สิงหาคม 2561 เวลา 08.30 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมศักดิ์ | คำซองเมือง | ประธานสภา ฯ | *สมศักดิ์* | *คำซองเมือง* |   |
| 2 | นายวีระ | เพียรไทยสงค์ | รองประธานสภาฯ | *วีระ* | *เพียรไทยสงค์* |  |
| 3 | นายอนุวัฒน์ | มะโนราช | เลขานุการสภา ฯ | *อนุวัฒน์* | *มะโนราช* |  |
| 4 | นายสมพงษ์ | จุมพล | ส.อบต. หมู่ที่ 1 | *สมพงษ์* | *จุมพล* |  |
| 5 | นายจินดา | โพธิบุญมา | ส.อบต. หมู่ที่ 1 | *จินดา* | *โพธิบุญมา* |   |
| 6 | นายบัวผัน | ภักดีวุฒิ | ส.อบต. หมู่ที่ 2 | *บัวผัน* | *ภักดีวุฒิ* |   |
| 7 | นายพัสดร | ชาวสวย | ส.อบต. หมู่ที่ 3 | *พัสดร* | *ชาวสวย* |   |
| 8 | นายทองจันทร์ | ศรีตำแย | ส.อบต. หมู่ที่ 4 | *ทองจันทร์* | *ศรีตำแย* |  |
| 9 | นายพิทักษ์ | ศรีสวัสดิ์ | ส.อบต. หมู่ที่ 4 | *พิทักษ์* | *ศรีสวสัดิ์* |  |
| 10 | นายสมพงษ์ | วงษ์เชียงยืน | ส.อบต. หมู่ที่ 5 | *สมพงษ์* | *วงษ์เชียงยืน* |  |
| 11 | นายปณชัย | คล้อยคำ | ส.อบต. หมู่ที่ 5 | *ปณชัย* | *คล้อยคำ* |  |
| 12 | นายมน | ภูหนองโอง | ส.อบต. หมู่ที่ 7 | *มน* | *ภูหนองโอง* |  |
| 13 | นางสวาท | เตียงงา | ส.อบต. หมู่ที่ 7 | *สวาท* | *เตียงงา* |  |
| 14 | นายทองคำ | ชมภูโคตร | ส.อบต. หมู่ที่ 8 | *ทองคำ* | *ชมภูโคตร* |  |
| 15 | นายชญชุ์ | อินทะมาตรย์ | ส.อบต. หมู่ที่ 9 | *ชญชุ์* | *อินทะมาตรย์* |  |
| 16 | นายเฉลิม | ขานพิษ | ส.อบต. หมู่ที่ 10 | *เฉลิม* | *ขานพิษ* |  |
| 17 | นายหนูเดช | โพธิเกษ | ส.อบต. หมู่ที่ 10 | *หนูเดช* | *โพธิเกษ* |  |
| 18 | นายเจ้ย | ศรีจันทร์มา | ส.อบต. หมู่ที่ 12 | *เจ้ย* | *ศรีจันทร์มา* |   |
| 19 | นายชาติชาย | หงษ์งาม | ส.อบต. หมู่ที่ 12 | *ชาติชาย* | *หงษ์งาม* |   |
| 20 | นายสุรศักดิ์ | นันทจันทร์ | ส.อบต. หมู่ที่ 13 | *สุรศักดิ์* | *นันทจันทร์* |   |
| 21 | นายสมพงษ์ | ทวยกระโทก | ส.อบต. หมู่ที่ 13 | *สมพงษ์* | *ทวยกระโทก* |   |
| 22 | นายทองคำ | โพธิ์ศรี | ส.อบต. หมู่ที่ 14 | *ทองคำ* | *โพธิ์ศรี* |  |
| 23 | นายคงเดช | วิชาชัย | ส.อบต. หมู่ที่ 15 | *คงเดช* | *วิชาชัย* |   |
| **ลำดับที่** | **ชื่อ - สกุล** | **ตำแหน่ง** |  | **ลายมือชื่อ** | **หมายเหตุ** |
| 24 | นายดำรงค์ | ชาวเกวียน | ส.อบต. หมู่ที่ 16 | *ดำรงค์* | *ชาวเกวียน* |  |
| 25 | นางสรารัตน์ | ศรีอุดร | ส.อบต. หมู่ที่ 17 | *สรารัตน์* | *ศรีอุดร* |  |
| 26 | นายสุพรม | โพธิกมล | ส.อบต. หมู่ที่ 18 | *สุพรม* | *โพธิกมล* |  |
| 27 | นายจอมพันธ์ | หมื่นราชา | ส.อบต. หมู่ที่ 18 | *จอมพันธ์* | *หมื่นราชา* |  |
| 28 | นายชวน | จันทร์แหล่ | ส.อบต. หมู่ที่ 19 | *ชวน* | *จันทร์แหล่* |  |
| 29 | นายสมจิตร | มณฑา | ส.อบต. หมู่ที่ 20 | *สมจิตร* | *มณฑา* |   |
| 30 | นายดำรงค์ | คงปัญญา | ส.อบต. หมู่ที่ 20 | *ดำรงค์* | *คงปัญญา* |  |
| **ผู้ไม่มาประชุม** |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายดาว | เมฆวัน | ส.อบต. หมู่ที่ 2 |  |  |   |
| 2 | นายทศพร | เหมืองทอง | ส.อบต. หมู่ที่ 3 |  |  |  |
| 3 | นายบุญพงษ์ | ถานะ | ส.อบต. หมู่ที่ 9 |  |  |  |
| 4 | นายสมบัติ | ภูแข่งหมอก | ส.อบต. หมู่ที่ 14 |  |  |  |
| 5 | นายเยี่ยง | ฝอยทอง | ส.อบต. หมู่ที่ 15 |  |  |  |
| 6 | นายพนม | ศรีโมรส | ส.อบต. หมู่ที่ 16 |  |  |  |
| 7 | นายอภิชิต | ประกอบศรี | ส.อบต. หมู่ที่ 17 |  |  |  |
| 8 | นางสอาด | ศิลป์เนตร | ส.อบต. หมู่ที่ 19 |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายมงคล | ปาละสาร | รองนายก อบต.หนองหลวง | *มงคล* | *ปาละสาร* |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิ์หนองโคก* |  |
|  |  |  |  |  |  |  |

**เริ่มประชุม เวลา 08.30 น.**

**ก่อนทำการประชุม** เลขานุการสภาเช็คสมาชิกเข้าห้องประชุม เรียนเชิญประธานกล่าวนำคำ
อปริหานิยธรรม และกล่าวเปิดประชุมสภาองค์การบริหารส่วนตำบลหนองหลวง **สมัยวิสามัญ ที่ 1 ครั้งที่ 1 / 2561 วันที่ 9 สิงหาคม 2561**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นายสมศักดิ์ คำซองเมือง ประธานสภา อบต.หนองหลวง**

* กล่าวสวัสดี สมาชิกสภาฯทุกท่าน การประชุมในวันนี้เป็นการประชุม สมัยวิสามัญ ที่ 1 ครั้งที่ 1 / 2561 และต้องขอขอบคุณทุกท่านที่เข้าร่วมประชุม ในวันนี้ ในระเบียบวาระที่ 1 เรื่องแจ้งเพื่อทราบ
* มีข้อราชการที่จะนำเสนอต่อสภา จึงได้เชิญประชุมในวันนี้

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน วันนี้เป็นการประชุมเพื่อร่างแผนพัฒนาท้องถิ่นสี่ปี (พ.ศ. 2561-2564) เพิ่มเติม/เปลี่ยนแปลง ฉบับที่ 1 เอกสารที่แจกให้ทุกท่านแล้วนั้นเป็นเอกสารของแผนฯเพิ่มเติม หากไม่มีในแผนเราก็จะทำข้อบัญญัติไม่ได้ แผนที่เราทำเพิ่มเติมนี้ก็มาจากโครงการไทยนิยมยั่งยืน ที่ประชาคมเข้ามา และนำเข้าสู่สภาฯเพื่อประกาศใช้
* งบประมาณในปี 2561 ได้ดำเนินการล่าช้าไปบ้างเนื่องจากติดปัญหาหลายอย่าง ชาวบ้านร้องเรียนเข้ามามาก เราต้องเคลียร์โครงการในข้อบัญญัติ ปี 2561 ออกไปก่อน ตอนนี้เราได้เร่งดำเนินการอยู่
* ต้องขอขอบคุณผู้นำชุมชนที่เข้าร่วมกิจกรรมคลินิกเกษตรจังหวัดเคลื่อนที่ ในวันที่ 7 สิงหาคม 2561 ที่ผ่านมา เนื่องจากเกษตรจังหวัดหนองคายขอใช้สถานที่และขอสนับสนุนพลังมวลชนตำบลหนองหลวงเข้าร่วมกิจกรรมด้วย แล้วเราได้ออกรายการทีวีรายการสะเก็ดข่าว ทางช่อง 7 ด้วย
* แจ้งเรื่องกิจกรรมกองยาวของชมรมผู้สูงอายุตำบลหนองหลวง งานเยอะมาก แต่ละหน่วยงานติดต่อมาเพื่อที่จะให้ชมรมกองยาวของเราไปเข้าร่วมกิจกรรมต่างๆ
* 1 สิงหาคม 2561 เป็นวันสตรีไทย นายกฯได้นำสตรีเข้าร่วมกิจกรรมที่จังหวัดหนองคาย โดยนำกลองยาวของชมรมผู้สูงอายุเข้าร่วมกิจกรรมด้วย โดยได้รับเสียงชื่นชมมาก
* การมอบเบี้ยยังชีพตำบลหนองหลวงทุกเดือน อยากให้สมาชิกสภาฯทุกท่านดูแลผู้สูงอายุหรือผู้ที่มารับเบี้ยด้วย จึงขอให้เข้าร่วมการแจกเบี้ยยังชีพด้วย
* หมู่บ้านรักษาศีล 5 จังหวัดหนองคาย อำเภอเฝ้าไร่เข้าร่วมประกวด โดยส่งวัดจันทรังษี อำเภอเฝ้าไร่ ตอนนี้ติด 1 ใน 2 ของประเทศ คือจังหวัดหนองคายและจังหวัดน่าน
* เงินอุดหนุนจากสาธารณสุขหมู่บ้าน ละ 20,000 บาท คณะกรรมการหมู่บ้านแต่งตั้งจากอำเภอ แต่ สตง.ไม่มีกฎหมายรองรับ จึงไม่สามารถอุดหนุนได้ แต่ถ้าจะอุดหนุนต้องมีมติที่ประชุมประชาคม จึงจะสามารถอุดหนุนได้
* โครงสร้างพื้นฐานของข้อบัญญัติ ปี 2561 ตอนนี้ไฟฟ้าสำรวจหมดแล้ว อรการไฟฟ้าประมาณการราคาค่าใช้จ่ายก็จะจบปี 2561 โครงการ คสล.ดำเนินการแล้ว ลูกรังยังไม่ดำเนินการเพราะติดฝน รางระบายน้ำต้องดำเนินการต่อ เมรุ หมู่ที่ 9 กล้องCCTV หมู่ที่ 19 จะเร่งดำเนินการในปี 2561 ต้องดูสถานการณ์ทางการเงินด้วย ถ้าไม่ทันก็ต้องกันเงินไว้ภายใน 1 ปี หากไม่ทันก็ต้องตกไป ปี 2560 เงินไม่เข้า 10 ล้านบาท ส่วนปีนี้ เดือนสิงหาคมแล้ว เงินยังไม่เข้าประมาณ 16 ล้านบาท จึงเป็นปัญหาในการดำเนินงานไม่เต็มเม็ดเต็มหน่วย ข้อร้องเรียนเรื่อง คลส. – ประปา ตอนนี้ก็เยอะ จึงอยากปรึกษาหารือกับท่านสมาชิกสภาฯทุกท่านมีความจำเป็นเร่งด่วน ก็อยากจะใช้จ่ายขาดเงินสะสม
* 19 สิงหาคม 2561 ผู้ว่าเป็นประธานฯในการอบรมศีลธรรมวัดจันทรังษี ขอความร่วมมือท่านสมาชิกสภาฯด้วย
* ท่านสมาชิกสภาฯหากมีการลา ให้ทำหนังสือลาด้วย หากไม่มีหนังสือลาถือว่าขาด ขาดติดต่อกัน 3 ครั้ง ถือว่าหมดสมาชิกภาพ
* ตอนนี้มีนักข่าวขอสัมภาษณ์นายก อบต.หนองหลวง ที่เป็นต้นแบบในการทำงานดูแลพี่น้องประชาชน ทำงานไม่มีวันหยุด ถึงแม้จะรักษาการนายก อบต.หนองหลวง และสมาชิกสภาฯก็ยังทำงานอยู่ ดูแลพี่น้องประชาชนตลอด

**ที่ประชุม รับทราบ**

**ระเบียบวาระที่ 2 รับรองรายงานการประชุมครั้งที่ผ่านมา**

* รายงานการประชุมสภาฯสมัยสามัญ สมัยที่ 2 ครั้งที่ 1/2561 ลงวันที่ 30 เมษายน 2561
* รายงานการประชุมสภาฯสมัยสามัญ สมัยที่ 3 ครั้งที่ 1/2561 ลงวันที่ 29 มิถุนายน 2561

**นายสมศักดิ์ คำซองเมือง ประธานสภา อบต.หนองหลวง**

* สืบเนื่องจากการประชุมครั้งที่ผ่านมาเราไม่ได้รับรองรายงานการประชุม รายงานการประชุมสภาฯสมัยสามัญ สมัยที่ 2 ครั้งที่ 1/2561 ลงวันที่ 30 เมษายน 2561 จึงนำเข้าสู่สภาฯเพื่อรับรองพร้อมกันเลย
* รายงานการประชุมสภาฯสมัยสามัญ สมัยที่ 3 ครั้งที่ 1/2561 ลงวันที่ 29 มิถุนายน 2561
* เรียนเชิญคณะกรรมการตรวจรายงานการประชุมสภาฯ

**นายทองจันทร์ ศรีตำแย ส.อบต.หนองหลวง หมู่ที่ 4**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ตามเอกสารรายงานการประชุมสภาฯสมัยสามัญ สมัยที่ 2 ครั้งที่ 1/2561 ลงวันที่ 30 เมษายน 2561 เนื้อหาในเอกสารรายงานการประชุม มีเนื้อหาครบสมบูรณ์ดีครับ

**มติที่ประชุม รับรองรายงานการประชุม เห็นชอบด้วยคะแนน 30 เสียง**

 **ลาการประชุม 8 คน**

* ตามเอกสารรายงานการประชุมสภาฯสมัยสามัญ สมัยที่ 3 ครั้งที่ 1/2561 ลงวันที่ 29 มิถุนายน 2561 เนื้อหาในเอกสารรายงานการประชุม มีเนื้อหาครบสมบูรณ์ดีครับ

**มติที่ประชุม รับรองรายงานการประชุม เห็นชอบด้วยคะแนน 30 เสียง**

 **ลาการประชุม 8 คน**

**ระเบียบวาระที่ 3 เรื่องเสนอเพื่อพิจารณา**

3.1 พิจารณาเห็นชอบร่างแผนพัฒนาท้องถิ่นสี่ปี (พ.ศ. 2561 - 2564) เพิ่มเติม/เปลี่ยนแปลง (ฉบับที่ 1)

3.2 พิจารณาเห็นชอบโครงการด้านโครงสร้างพื้นฐาน เพื่อบรรจุในข้อบัญญัติ ปี 2562

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน เรื่องร่างแผนพัฒนาท้องถิ่นสี่ปี(พ.ศ.2561-2564) เพิ่มเติม/เปลี่ยนแปลง (ฉบับที่ 1) พ.ศ. 2561 เป็นแผนที่เราทำร่วมกับชุมชน แผนที่เราทำเพิ่มเติมเข้ามา คือแผนโครงการไทยนิยม ยั่งยืน ถ้าไม่มีในแผนสี่ปี ให้ประชาคมเตรียมไว้เพื่อเสนอคณะกรรมการแผนฯต่อไป วันน้เป็นการประชุมเพิ่มเติม ปรับปรุงแผนฯนำร่างเข้ามาเพื่อให้สภารับทราบแล้วอนุมัติใช้ต่อไป
* ตามที่ อบต.หนองหลวง ได้จัดทำแผนพัฒนาท้องถิ่นสี่ปี (พ.ศ.2561 - 2564) ตามหนังสือ มท 0810.7/ว5793 ลงวันที่ 10 ตุลาคม 2559 เพื่อซักซ้อมแนวทางการจัดทำแผนพัฒนาท้องถิ่นสี่ปี ซึ่งอบต.หนองหลวงได้จัดทำแผนฯสี่ปีเสร็จสิ้นแล้วและได้ประกาศใช้แผนพัฒนาท้องถิ่นสี่ปี เมื่อวันที่ 30 พฤศจิกายน 2559 เพื่อเป็นกรอบแนวทางการจัดทำงบประมาณ พ.ศ. 2561-2564 เรียบร้อยแล้ว และเพื่อให้เกิดการสอดคล้องกับสถานการณ์ปัจจุบัน อบต.หนองหลวงจึงมีความจำเป็นต้องเพิ่มเติม เปลี่ยนแปลงแผนงานในการพัฒนาท้องถิ่นสี่ปี โดยปฏิบัติตามระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ. 2548 แก้ไขเพิ่มเติม(ฉบับที่ 2) พ.ศ.2559 รายละเอียดตามที่ทางเจ้าหน้าที่ได้แจกให้ทุกท่านแล้ว กรุณาตรวจสอบรายละเอียดด้วย

**นายดำรงค์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เกี่ยวกับเรื่องแผน ในวันนี้มาดูแผนตัวไหน ยังไม่เห็นหมู่ที่ 20 เราได้ทำโครงการมาแล้ว เราจะดำเนินการต่อเติมศาลาประชาคม คือทำโดม อยู่ในแผนฯเพิ่มเติม ถ้าเราจะทำข้อบัญญัติ มันก็ไม่สามารถทำได้ก็อยากจะบรรจุเข้าไปต่อเติมศาลาประชาคมรูปโดม หมู่ที่ 20 งบประมาณปี 2562

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ท่านต้องเติมเข้ามา เสร็จแล้วเราจะคุยกับคณะกรรมการแผน เพื่อจะนำเข้าสู่ข้อบัญญัติ ปี 2562

**นายดำรงค์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน อยากให้เจ้าหน้าที่มาบันทึกและนำเข้าสู่แผนด้วย เรียนถามนายกฯว่าทำโดมความกว้าง ความยาว ความสูง ก็ยังไม่ทราบ ให้ช่างไปประเมินหรือยัง

**นางสมัย ชนาราษฎร์ นายก อบต.หนองหลวง**

เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ท่านต้องไปแจ้งกองช่างว่าท่านจะดำเนินการต่อเติมศาลาประชาคม โดยทำหลังคาเป็นรูปโดม กว้าง ยาว สูงเท่าไหร่ แล้วให้ช่างประมาณการาคาให้

**นายดำรงค์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ก็ยังไม่ทราบว่างบประมาณด้านโครงสร้างพื้นฐาน จะได้หมู่บ้านละเท่าไร

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ตั้งไวหมู่บ้านละ 300,000 บาท

**นายดำรงค์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน หมู่ที่ 20 อยากให้เพิ่มเข้าไปในแผนด้วยครับ เพราะในแผนพัฒนาฯยังไม่มีโครงการนี้

**นางสมัย ชนาราษฎร์ นายก อบต.หนองหลวง**

เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน เรื่องแผนฯนายกไม่มั่นใจว่า ของหมู่ที่ 20 ท่านต้องคืนไปปรับที่หมู่บ้าน ล้วส่งแผนคืนมาที่ อบต. แล้วอบต.ก็จะนำเข้าสู่สภาฯ เพื่อบรรจุในแผนพัฒนาฯ เพื่อนำไปทำข้อบัญญัติ ปี 2562 ฝากทุกท่านด้วย ถ้าดูเล่มใหญ่ไม่มี ไทยนิยม ไม่มี ให้ท่านทำเข้ามา

**นายจอมพันธ์ หมื่นราชา ส.อบต.หนองหลวง หมู่ที่ 18**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ในวันที่ 3 สิงหาคม 2561 ที่ผ่านมา หมู่ที่ 18 ประชุมประชาคมแล้วไม่มีโครงการติดตั้งกล้องวงจรปิด หมู่ที่ 18 แล้วตอนนี้ชาวบ้านอยากให้ติดตั้งกล้องวงจรปิด จึงอยากให้เพิ่มเติมในแผนให้ด้วย

**นายอนุวัฒน์ มะโนราช เลขานุการสภาฯ/ส.อบต.หนองหลวง หมู่ที่ 11**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ขอเพิ่มเติมกล้องวงจรปิด เข้าสู่แผนฯด้วย

**นายดำรงค์ ชาวเกวียน ส.อบต.หนองหลวง หมู่ที่ 16**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ขอเพิ่มเติมโครงการเพื่อจะบรรจุในแผนฯ

1. โครงการกล้องวงจรปิด
2. โครงการซ่อมแซมฝายตาเป่ง เนื่องตอนนี้จะขาดแล้ว
3. เจาะบ่บาดาล

**นายสมศักดิ์ คำซองเมือง ประธานสภา อบต. หนองหลวง**

* มีแผนเพิ่มเติมเข้ามา เจ้าหน้าที่บันทึกให้ด้วย

**นายดำรงค์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน โครงการก่อสร้างโดม และโครงการต่อเติมศาลาประชาคม หมู่ที่ 20 เป็นโครงการเดียวกันหรือไม่

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ตามที่ท่านเสนอเข้ามาไม่มีในแผนฯเพิ่ม มีหลายหมู่บ้านที่ต้องทำแผนเพิ่มเติมเข้ามาใหม่
* ส่วนโครงการหมู่ที่ 20 โครงการต่อเติมประชาคม คือการต่อเติมทุกอย่าง เช่นต่อเติมหลังคาโดม ต่อเติมห้องน้ำ เพดานฯลฯ ได้หมดเลย ขึ้นอยู่กับว่าท่านจะเติมส่วนไหน กว้าง ยาว สูง เท่าไร่ ท่านจะเอารูปทรงอะไร

 **นางสวาท เตียงงา ส.อบต.หนองหลวง หมู่ที่ 7**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน โครงการไทยนิยม ยั่งยืน หมู่ที่ 7 มีรางระบายน้ำ ชาวบ้านบอกว่าถ้าทำข้างถนนทางหลวงชนบท กลัวว่าเขาจะไม่ให้ทำ เพราะเป็นเขตของทางหลวง ก็เลยอยากขยายท่อระบายน้ำ รางระบายน้ำคงไว้เหมือนเดิมแต่กลัวทำไม่ได้ แจ้งเพื่อทราบ จะได้เสนอคณะกรรมการแผนต่อไป เพราะได้สอบถามมาแล้วเป็นการสร้างถาวรเขาจึงไม่ให้ทำ

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ไม่ใช่รางระบายน้ำ แต่เป็นท่อระบายน้ำ เพิ่มเติมเข้าไปอีกถ้าเป็นท่อเขาจะให้

**นางสวาท เตียงงา ส.อบต.หนองหลวง หมู่ที่ 7**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เพิ่มเติมโครงการซ่อมแซมศาลาประชาคม หมู่ที่ 7 ยังไม่ได้บรรจุในแผน เนื่องจากเสนอไปแล้วไม่ได้ จึงได้มาเปลี่ยนเป็นตัดเย็บเสื้อผ้า ที่จริงก็ยังไม่มีในแผนไทยนิยม จึงอยากบรรจุเข้าในแผน

เพิ่ม โครงการขุดลอกหนองสาธารณะ หมู่ที่ 7 ในแผนมีแต่ห้วยพุงและห้วยลิงโค

* อยากปรึกษา เดี๋ยวจะหาว่าไม่บอก เรื่องขยายหม้อแปลงไฟฟ้า ชาวบ้านหมู่ที่ 7 อยากได้มาก เนื่องจากไฟฟ้าตกบ่อย อยากให้นำเข้าสู่แผนฯ ได้หรือไม่ได้ว่ากันทีหลัง
* ขอบคุณล่วงหน้าฝากบันทึกด้วย

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน โครงการตัดเย็บเสื้อผ้า หมู่ที่ 7 นั้นมีอยู่แล้ว ในส่วนของการส่งเสริมอาชีพ
* โครงการขุดลอกนั้น หมู่ 7 ก็มีแล้ว และคำว่าขุดลอกน่าจะครอบคลุมทั้งหมด เหมือนกับ คสล.และลูกรัง เส้นใดก็ได้ ต่อเติมศาลาประชาคมก็เหมือนกัน
* หม้อแปลงไฟฟ้าเคยประสานที่การไฟฟ้าแล้ว เขาบอกว่าจะต้องช่วยกันจ่าย แล้วได้คุยกับเจ้าหน้าที่ อบต.แล้วบอกว่าไม่ได้ เพราะค่าใช้จ่ายเราต้องซื้อใช้เอง แล้วจะหารือกับปลัดอีกรอบ

**นายสมศักดิ์ คำซองเมือง ประธานสภา อบต.หนองหลวง**

* โครงการใดที่ยังไม่มีขอบรรจุเข้าในแผนฯให้เรียบร้อย มีอะไรเพิ่มเติมอีกหรือไม่

**นายทองจันทร์ ศรีตำแย ส.อบต.หนองหลวง หมู่ที่ 4**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ตามเอกสาร หน้า 10 เปลี่ยนเป้าหมายให้ด้วย

จาก หมู่ 14 เป็นหมู่ 4

**นายดำรงค์ ชาวเกวียน ส.อบต.หนองหลวง หมู่ที่ 16**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน

**นายเจ้ย ศรีจันทร์มา ส.อบต.หนองหลวง หมู่ที่ 12**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน แก้ไขเป้าหมายให้ด้วย

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน แก้ไขให้แล้ว เรียนเชิญท่านประธานสภาฯดำเนินการต่อคะ

**นายสมศักดิ์ คำซองเมือง ประธานสภา อบต.หนองหลวง**

* มีสมาชิกสภาฯท่านใดต้องการที่จะอภิปรายเพิ่มเติมอีกหรือไม่ หากไม่มีกระผมจะขอหามติในวาระรับหลักการ การหามติจะหามติแบบเปิดเผย โดยการยกมือพ้นศีรษะ
* สมาชิกสภาฯท่านใดเห็นสมควรรับหลักการร่างแผนพัฒนาท้องถิ่นสี่ปี (พ.ศ. 2561 - 2564) เพิ่มเติม/เปลี่ยนแปลง (ฉบับที่ 1) รายละเอียดตามเอกสาร กรุณายกมือพ้นศีรษะด้วยครับ

**มติที่ประชุม เห็นชอบรับหลักการด้วยคะแนน 30 เสียง**

 **ไม่เห็นชอบรับหลักการด้วยคะแนน - เสียง**

 **งดออกเสียง - คน**

 **ลาการประชุม 8 คน**

 **วาระที่ 2 แปรญัตติ**

**ที่ประชุม - ไม่มีแปรญัตติ**

**นายสมศักดิ์ คำซองเมือง ประธานสภา อบต.หนองหลวง**

* สมาชิกสภาฯท่านใดเห็นสมควรเห็นชอบร่างแผนพัฒนาท้องถิ่นสี่ปี (พ.ศ. 2561 - 2564) เพิ่มเติม/เปลี่ยนแปลง (ฉบับที่ 1) รายละเอียดตามเอกสาร กรุณายกมือพ้นศีรษะด้วยครับ

**มติที่ประชุม เห็นชอบดำเนินการด้วยคะแนน 30 เสียง**

 **ไม่เห็นชอบ ด้วยคะแนน - เสียง**

 **งดออกเสียง - คน**

 **ลาการประชุม 8 คน**

**3.2 พิจารณาเห็นชอบโครงการด้านโครงสร้างพื้นฐาน เพื่อบรรจุในข้อบัญญัติ ปี 2562**

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ตามที่นายก ได้หารือกับนักวิเคราะห์นโยบายและแผน โครงการที่เข้ามา ณ ปัจจุบันนี้มี 39 โครงการ ร่างงบประมาณรายจ่ายประจำ ปี 2562 แต่นายกยังไม่แจกเอกสารในตอนนี้ เนื่องจากยังไม่สมบูรณ์แบบ นายกจะทบทวนให้ฟังคร่าวๆ ถ้าไม่ตรงก็ขอให้ทักท้วงด้วย

(รายละเอียดตามเอกสาร)

**นายจอมพันธ์ หมื่นราชา ส.อบต.หนองหลวง หมู่ที่ 18**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน หมู่ที่ 18 ขอแก้ไขเป็น โครงการ คสล. 270,000 บาท (เส้นปักหมู-โพนทอง)

* โครงการขยายเขตไฟฟ้า 30,000 บาท
* ได้ประสานกองช่างเรียบร้อยแล้วครับ

**นางสวาท เตียงงา ส.อบต.หนองหลวง หมู่ที่ 7**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ปี 2562 ขอเปลี่ยนแปลงเป็น โครงการไฟฟ้าส่องสว่าง 200,000 บาท และโครงการถนนลูกรัง 100,000 บาท

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ขอนำเรียนคร่าวๆของงบประมาณปี 2562 ที่จะนำมาทำข้อบัญญัติฯปี2562 ขอความกรุณาอย่าเปลี่ยนบ่อยน่าสงสารเจ้าหน้าที่ อย่าโยกไปโยกมา ช่างเข้าจะได้ประมาณราคาให้เสร็จ การก่อสร้างจะต้องขออนุญาตให้ถูกต้อง อย่าให้มีปัญหาในภายหลัง

**มติที่ประชุม รับทราบ**

**ระเบียบวาระที่ 4 เรื่องอื่นๆ**

**นายดำรงค์ ชาวเกวียน ส.อบต.หนองหลวง หมู่ที่ 16**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน โครงการไฟฟ้าสู่พื้นที่การเกษตร หมู่ที่ 16 งบประมาณ 200,000 บาท อยากให้นายกกันเงินไว้ด้วย

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ขอขอบคุณท่าน ไฟฟ้า ปี 2561 งบประมาณ 200,000 บาท ยกไปรวมกับปี 2562

**นายสมพงษ์ จุมพล ส.อบต.หนองหลวง หมู่ที่ 1**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน กระผมขอหารือ หมู่ที่ 1 ปี 2561 ทำขยายเขตประปา 100,000 บาท ฝาปิดรางระบายน้ำ 200,000 บาท ผมจะขอแก้ไขเปลี่ยนแปลงคำชี้แจงข้อบัญญัติปี 2561 เป็นฝาปิดรางระบายน้ำ 300,000 บาท

**นางสมัย ชนาราษฎร์ นายก อบต.หนองหลวง**

เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ให้ท่านทำหนังสือประชาคมเปลี่ยนแปลงคำชี้แจงเข้ามา และต้องดูว่าจะทันหรือไม่ทัน ทำเข้ามาก่อนวันที่ 15 สิงหาคม 2561 จะได้เข้าบรรจุในวาระการประชุม ในการประชุมสมัยสามัญ สมัยที่ 4/2561

**นาจอมพันธ์ หมื่นราชา ส.อบต.หนองหลวง หมู่ที่ 18**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ขอถามเกี่ยวกับงบประมาณ ปี 2560 ไฟฟ้าส่องสว่าง 100,000 บาท ในหมู่บ้านชาวบ้านเขาถามมาบ่อยครั้ง

**นายสมจิตร มณฑา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ไฟฟ้าส่องสว่าง หมู่ที่ 20 ตกไปทุกปี ปีนี้อย่าพลาดนะครับ

**นายคงเดช วิชาชัย ส.อบต.หนองหลวง หมู่ที่ 15**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน แจ้งเรื่องสารส้มและคลอรีน ของประปา หมู่ที่ 3 หมดแล้วนะครับ

**นายทองจันทร์ ศรีตำแย ส.อบต.หนองหลวง หมู่ที่ 4**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน ขอปรึกษาท่านนายก ด้วยระยะหลังมาดูเหมือนว่าสมาชิกสภฯจะไม่ให้ความสนใจเท่าที่ควร เนื่องจากการส่งหนังสือ อยากให้ท่านนายกเร่งรัดเกี่ยวกับการส่งหนังสือกิจกรรมต่างๆ เช่น งานคลินิกเกษตรเคลื่อนที่ ส่วนหนึ่งก็ว่าผมไม่ให้ความสนใจที่จริงแล้วผมก็ทำงานอยู่กับผู้นำทุกวัน ได้เห็นเฉพาะเชิญผู้สูงอายุเท่านั้น เพราะไม่รับหนังสือ เป็นอย่างไรผมไม่เข้าใจ เรื่องการส่งหนังสือ

**นายปณชัย คล้อยคำ ส.อบต.หนองหลวง หมู่ที่ 5**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน เรื่องการซ่อมแซมไฟฟ้า ในการซ่อมแซมวันหนึ่งน่าจะได้หลายจุดเนื่องเปลี่ยนแค่หลอดไฟที่มันเสียออก ถ้าเราใช้รถขยะสีเหลือง หมู่ที่ 5 แจ้งมา 3 เดือนแล้วยังไม่ดำเนินการ

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ไฟฟ้าส่องสว่างปีที่แล้วเงินไม่เข้า 10 ล้านบาทตกไป ปีนี้จะดำเนินการเรื่องไฟฟ้าก่อน หมู่ที่ 18 -20 ถ้าติดขัดตรงไหนเราจะหารือกันอีกครั้ง เพราะนำเรียนแล้วว่างบประมาณไม่เข้า 10 ล้านบาท ถ้าเราเหลือจ่ายปี 2561 เอาปี 2560 มาทำปี 2561 แต่ปีนี้เงินยังไม่เข้า 16 ล้านบาท ก็อยากทำเมรุ หมู่ที่ 9 ตอนนี้ต้องดูสถานการณ์ทางการเงิน แล้วก็ปรึกษาหลายหน่วยงานด้วย เราติดขัดเรื่องวิศวะกรรับรองงาน ท่านผู้ว่าฟันธงให้ดำเนินการ เราเสียเวลามา 3 เดือน ต้องเข้าใจระบบการทำงานให้เห็นใจเจ้าหน้าที่
* เรื่องการส่งหนังสือจะกำชับเจ้าหน้าที่ให้อีกครั้ง
* วันที่ 12 สิงหาคม 2561 เรียนเชิญร่วมกิจกรรมวันแม่ที่อำเภอเฝ้าไร่

**นายสมศักดิ์ คำซองเมือง ประธานสภา อบต. หนองหลวง**

* กล่าวปิดประชุมสภาองค์การบริหารส่วนตำบลหนองหลวงประชุมสภาฯ สมัยวิสามัญ ที่ 1 ครั้งที่ 1 / 2561

**ปิดการประชุม เวลา 10.30 น.**

 **(ลงชื่อ)**  ผู้จดบันทึกรายงานการประชุม

 (นายอนุวัฒน์ มะโนราช)

 ตำแหน่ง เลขานุการสภา อบต.หนองหลวง

 **(ลงชื่อ)**  ผู้ตรวจรายงานการประชุม

 (นายทองจันทร์ ศรีตำแย)

 ตำแหน่ง ส.อบต. หนองหลวง หมู่ที่ 4

 **(ลงชื่อ)**  ผู้ตรวจรายงานการประชุม

 (นายสุรศักดิ์ นันทจันทร์)

 ตำแหน่ง ส.อบต. หนองหลวง หมู่ที่ 13

**(ลงชื่อ)**  ผู้ตรวจรายงานการประชุม

 (นายสมจิตร มณฑา)

 ตำแหน่ง ส.อบต. หนองหลวง หมู่ที่ 20

 **(ลงชื่อ)** ผู้ตรวจรายงานการประชุม

 (นายสมศักดิ์ คำซองเมือง)

 ตำแหน่ง ประธานสภา อบต. หนองหลวง